Նորագոյն բեմադրավայրն է Սուրիոյ հիւսիսային՝ Աֆրին աւանը. թրքական բանակները օր ցերեկով գրաւեցին շրջանը, իբրեւ թէ քիւրտ խափանարարներ հետապնդելու դիտաւորութեամբ, ու տակաւին կը սպառնան գրաւել Թուրքիոյ հետ Սուրիոյ սահմանային ամբողջ գօտին, աչքերը սեւեռած են նաեւ Իրաքի հիւսիսային՝ քարիւղով հարուստ գօտիին, մի՛շտ նոյն պատճառաբանութեամբ։ Միացեալ Նահանգներ, Ռուսիա, Եւրոպական Միութիւնն ու այլ ազդեցիկ ուժեր խօսքով դատապարտանքի անձրեւներ կը տեղացնեն Թուրքիոյ հասցէին, չեն մոռնար ներքին ճակատի վրայ բռնատիրական վարմունքը, սակայն Էրտողան ու գործակիցները արհամարհանքի պատին կը զարնենն ամէն կոչ ու մեղադրանք, անշեղ կþընթանան մահ ու աւեր սփռելու ուղիէն։